Greek Legal Document

Category: 47

Content:
30. ΝΟΜΟΣ υπ' αριθ. 1620 της 3/3 Ιαν. 1951 (ΦΕΚ Α' 2) Περί κυρώσεως, τροποποιήσεως και συμπληρώσεως του Α.Ν. 1524/1950 περί καταργήσεως φορολογιών κλπ. Άρθρ.11.-1.Προκειμένου περί ηλεκτρικού ρεύματος το ποσοστόν του φόρου κύκλου εργασιών ορίζεται εις 5%. Εξαιρείται του φόρου κύκλου εργασιών η αξία του ηλεκτρικού ρεύματος του προοριζομένου δια βιομηχανικήν και γεωργικήν χρήσιν ή έλξιν. Προκειμένου περί ηλεκτρικού ρεύματος παρεχομένου υπό της Ηλεκτρικής Εταιρείας Αθηνών - Πειραιώς εξακολουθεί επιβαλλόμενος ο φόρος 5% επί της αξίας του ηλεκτρικού ρεύματος, εντασσόμενος εις τον φόρον κύκλου εργασιών. 2.Απαλλάσσονται του φόρου κύκλου εργασιών τα ακαθάριστα έσοδα τα προερχόμενα εκ παροχής ηλεκτρικού ρεύματος και φωταερίου εις κατοικίας των διπλωματικών αντιπροσώπων ξένων κρατών των διαπεπιστευμένων εν Ελλάδι επί τω όρω της αμοιβαιότητος. Η απαλλαγή παρέχεται δι' αποφάσεως του Υπουργού των Οικονομικών. Άρθρ.13.-Επί των από 1ης Ιαν. 1951 και εφεξής ακαθαρίστων εσόδων των μεταφορικών επιχειρήσεων των προερχομένων εκ της μεταφοράς προσώπων εντός της Χώρας δι' αεροπλάνων, πλωτού μέσου, σιδηροδρόμου, τροχιοδρόμου και αυτοκινήτου επιβάλλεται φόρος κύκλου εργασιών του Α.Ν. 660/1937 οριζόμενος εις 6%. Προκειμένου περί μεταφοράς προσώπων, ενεργουμένης υπό των ηλεκτρικών σιδηροδρόμων της Ανωνύμου Εταιρίας Ελληνικοί Ηλεκτρικοί Σιδηρόδρομοι και υπό των τροχιοδρόμων και αυτοκινήτων της Ηλεκτρικής Εταιρίας Μεταφορών εξακολουθεί επιβαλλόμενος ο φόρος 5% επί του αντιτίμου των εισιτηρίων, εντασσόμενος εις τον φόρον κύκλου εργασιών. (Μετά του φόρου του παρόντος άρθρου συμβεβαιούται και συνεισπράττεται φόρος 3% επί των ακαθαρίστων εσόδων των επιχειρήσεων εκ της μεταφοράς προσώπων εντός της Χώρας δια πλωτών  Σελ. 44(ζ) Τεύχος Θ71-Σελ. 78 μέσων υπέρ του Ναυτικού Απομαχικού Ταμείου και υπέρ του Ταμείου Φυματικών Εργατών Θαλάσσης αποδιδόμενος κατά τα 6/7 αυτού εις το πρώτον και κατά το υπόλοιπον 1/7 εις το δεύτερον). Το άνω μέσα σε ( ) τρίτο εδάφιο καταργήθηκε από το εδάφ. ε' της παρ. Ι άρθρ. 57 Νόμ. 1642/1986 (ΦΕΚ Α' 125) (Τόμ. 28Α, σελ. 358,61). Μείωσιν του ποσοστού ή απαλλαγήν εκ του φόρου κύκλου εργασιών διαφόρων κατηγοριών λεωφορείων βλ. εν άρθρ. 1 Νόμ. 33/1975 (τόμ. 21Α σελ. 208,873). 2.Ως ακαθάριστα έσοδα της μεταφορικής επιχειρήσεως λογίζονται το αντίτιμον της μεταφοράς του προσώπου και το αντίτιμον της διατροφής, εφ' όσον τούτο περιλαμβάνεται εις την τιμήν του εισιτηρίου. Δεν συνυπολογίζονται εις τα υποκείμενα εις τον φόρον ποσά τα κόμιστρα ή ναύλα δια την μεταφοράν των αποσκευών. 3.Απαλλάσσονται του φόρου τα ακαθάριστα έσοδα τα προερχόμενα εξ εισιτηρίων δια την μεταφοράν δι' οιουδήποτε μεταφορικού μέσου: α)των μελών του Διπλωματικού Σώματος και των μελών των οικογενειών αυτών, β)του προσωπικού των Πρεσβειών και των μελών των οικογενειών αυτών, γ)των μελών των ξένων αποστολών και των μελών των οικογενειών αυτών, και δ)του προσωπικού των ξένων αποστολών. 4.Εξαιρούνται του φόρου τα ακαθάριστα έσοδα εκ μεταφοράς προσώπων δια ταξί και αγοραίων αυτοκινήτων (μη λεωφορείων) ως και δια πλωτών μέσων ολικής χωρητικότητος ουχί ανωτέρας των 50 κόρων. 5.Υπόχρεως προς επίδοσιν δηλώσεως και καταβολήν του φόρου του παρόντος Νόμου τυγχάνει η μεταφορική επιχείρησις. Επί εκτάκτου και βραχυπροθέσμου ναυλώσεως αεροπλάνων, πλωτών μέσων ή αυτοκινήτων προς μεταφοράν προσώπων, αλληλεγγύως υπόχρεως δια την δήλωσιν και καταβολήν του φόρου τυγχάνει ο ναυλωτής και ο ιδιοκτήτης του μεταφορικού μέσου. Επί μεταφοράς προσώπων δια μικρών πλοίων μη πρακτορευομένων ή μη εκτελούντων τακτικήν συγκοινωνίαν ο φόρος επί των εσόδων επί της αναλαμβανομένης μεταφοράς αυτών καταβάλλεται υπό του πλοιάρχου δια δηλώσεώς του εις την Τελωνειακήν Αρχήν, απαγορευομένου του απόπλου του πλοίου προ της καταβολής του φόρου κατά τα ειδικώτερον δι' αποφάσεων του Υπουργού των Οικονομικών ορισθησόμενα. 27.Α.η.30 Φορολογία Κύκλου Εργασιών 6.Προκειμένου περί του φόρου επί των εσόδων εκ της μεταφοράς προσώπων δι' αυτοκινήτων εντεταγμένων εις Κοινά Ταμεία υπόχρεως προς δήλωσιν και καταβολήν αυτού τυγχάνει ο διαχειριστής του Κοινού Ταμείου, μεθ' ου ευθύνονται αλληλεγγύως και αδιαιρέτως οι ιδιοκτήται των αυτοκινήτων τούτων. 7.Η παροχή εις τον επιβάτην εισιτηρίου υπό των μεταφορικών επιχειρήσεων των υποκειμένων εις τον φόρον της παρ. 1 του παρόντος άρθρου καθίσταται υποχρεωτική. 8.Δι' αποφάσεων του Υπουργού των Οικονομικών δύναται α)ο φόρος του παρόντος Νόμου να βεβαιούται και να εισπράττεται βάσει των υπό της επιχειρήσεως διατιθεμένων εισιτηρίων, προκαταβολικώς ή μετά την εις τους επιβάτας διάθεσιν των εισιτηρίων, β)να θεσπισθή υποχρέωσις όλων ή τινών εκ των μεταφορικών επιχειρήσεων όπως χρησιμοποιώσιν αποκλειστικώς εισιτήρια διατιθέμενα εις αυτάς υπό του Δημοσίου, επί καταβολή εις αυτό του προσήκοντος ποσού, προς κάλυψιν των δαπανών εκδόσεως κλπ. των εισιτηρίων, γ)να ανατεθή εις νομικά πρόσωπα δημοσίου δικαίου ή εις οργανισμούς η έκδοσις και η διάθεσις των εισιτηρίων εις τας μεταφορικάς επιχειρήσεις επί τη εισπράξει εξ αυτών, δια λογαριασμόν του Δημοσίου του προσήκοντος ποσού δια τας δαπάνας εκδόσεως κλπ. των εισιτηρίων και του φόρου του αναλογούντος επί των εισιτηρίων, καθοριζομένης συγχρόνως της εις το νομικόν πρόσωπον ή τον οργανισμόν παρασχεθησομένης αποζημιώσεως δια την εργασίαν ταύτην, των βιβλίων και στοιχείων άτινα δέον τούτο να τηρή, του τρόπου και του χρόνου αποδόσεως υπ' αυτού εις το Δημόσιον των εισπραχθέντων δια λογαριασμόν του ποσών, του τρόπου και των οργάνων ελέγχου του νομικού προσώπου ή οργανισμού και δ)εν γένει να καθορισθή παν έτερον ζήτημα σχετικόν με την εφαρμογήν των διατάξεων του παρόντος άρθρου. 9.Αι διατάξεις της παρ. 3 του άρθρ. 11 του Ν.Δ. 578/1948 "περί τηρήσεως βιβλίων υπό των επιτηδευματιών" και αι διατάξεις του άρθρ. 8 του Α.Ν. 810/1948 "περί συγκεντρώσεως φορολογικών στοιχείων" εφαρμόζονται αναλόγως και επί παραβάσεων του φόρου κύκλου εργασιών. Άρθρ.14.-1.Επί των από 1ης Ιαν. 1951 και εφεξής απαιτητών ασφαλίστρων και δικαιωμάτων πάσης φύσεως καταργείται ο φόρος του Νόμ. 2194/1920 ως ισχύει. 2.Επί των από 1ης Ιαν. 1951 και εφεξής απαιτητών ασφαλίστρων και πάσης φύσεως δικαιωμάτων παρομαρτούντων τη ασφαλιστική συμβάσει επιβάλλεται φόρος κύκλου εργασιών του  Α.Ν. 660/1937 οριζόμενος α)εις 10% υπέρ του Δημοσίου και 3% υπέρ της Πυροσβεστικής Υπηρεσίας επί των ασφαλίστρων κλάδου πυρός, β)2% επί των ασφαλίστρων κλάδου ζωής και γ)5% επί των ασφαλίστρων των λοιπών κλάδων. Βλ. αύξησιν των ανωτέρω ποσοστών φόρου κατά 20% ο δια του άρθρ. 5 παρ. 1 Ν.Δ. 4535/1966 (κατωτ. αριθ. 50). 3.Υπόχρεως εις τον φόρον τυγχάνει α)η μεν ημεδαπή ασφαλιστική επιχείρησις δια το σύνολον των ασφαλίστρων και δικαιωμάτων, β)η δε αλλοδαπή ασφαλιστική επιχείρησις δια το ποσόν των ασφαλίστρων και δικαιωμάτων εξ ασφαλειών όλων των κλάδων των εν Ελλάδι κατοικούντων ή διαμενόντων. Αλληλεγγύως υπεύθυνος δια τον φόρον τυγχάνει και ο πράκτωρ ή ο αντιπρόσωπος της αλλοδαπής ασφαλιστικής επιχειρήσεως. 4.Απαλλάσσονται του φόρου τα ασφάλιστρα κλάδων μεταφορών τα αφορώντα ασφαλίσεις σκαφών και εμπορευμάτων εισαγομένων εις την χώραν ή εξαγομένων εις την αλλοδαπήν. Η αληθής έννοια της διατάξεως της παρ. 4 του άρθρ. 14 του Νόμ. 1620/1951, του κυρώσαντος τον Α.Ν. 1524/1950 είναι, ότι εις την απαλλαγήν εκ του φόρου κύκλου εργασιών των ασφαλίστρων των αφορώντων ασφαλίσεις σκαφών περιλαμβάνονται και τα ασφάλιστρα τα αφορώντα ασφαλίσεις αεροσκαφών (Άρθρ.15 παρ. 7 Α.Ν. 2561/1953). "Η αληθής έννοια του άρθρ. 14 του Νόμ. 1620/1951, ως ετροποποιήθη δια της παρ. 7 του άρθρ. 17 του Ν.Δ. 4242/1962, είναι ότι αι ασφαλιστικαί επιχειρήσεις υπόκεινται εις τον φόρον κύκλου εργασιών του Α.Ν. 660/1937 δια το σύνολον των κτωμένων ασφαλίστρων, περιλαμβανομένων και των παρομαρτούντων εν τη ασφαλιστική συμβάσει πάσης φύσεως δικαιωμάτων, άνευ μειώσεως τούτων κατά τα ποσά των παρεχομένων εκπτώσεων. Η διάταξις της παρούσης παραγράφου εφαρμόζεται και επί εκκρεμών υποθέσεων παρελθόντων οικονομικών ετών". (Άρθρ. 13 παρ. 4 Ν.Δ. 4486/1965, κατωτ. σελ. 206,8081). Βλ. απαλλαγήν εκ του φόρου κύκλου εργασιών των ασφαλίστρων ζώης, εν άρθρ. 52 Ν.Δ. 400 της 13/17 Ιαν. 1970 (τόμ. 12Α σελ. 246).  (Αι λοιπαί διατάξεις του Νόμου τούτου παρατίθενται εν τόμ. 28 σελ. 395).